Lucius Cornelius Scipio
Lucius Cornelius Scipio (natus saeculo 4 aut 3 a.C.n., mortuus post annum 258 a.C.n.) fuit vir publicus Romanus.

Familia 
Pater eius Lucius Cornelius Cn.f. Scipio Barbatus, consul anni 298 a.C.n., et frater Gnaeus Cornelius Scipio Asina, consul anni 260, fuit. Filii eius Gnaeus Cornelius Scipio Calvus (consul 222) et Publius Cornelius L.f. Scipio (consul 218) fuerunt.

Cursus honorum 
Cornelius Scipio primo anno ignoto aedilis et deinde anno 259 una cum Gaio Aquillio M.f. Floro consul erat. Inter Primum Bellum Punicum classe Romana Alaliam atque totam Corsicam insulam a Poenis expugnavit et deinde etiam Sardinia praeter Olbiam. Triumphavit et anno sequente Cornelius et Gaius Duilius censor fuerunt. Tempestatibus deis templum dedicavit.

Elogium 
In Sepulchro Scipionum elogium eum praedicans  hodieque superest:

L·CORNELIO·L·F·SCIPIO
AIDILES·COSOL·CESOR

HONC OINO·PLOIRVME·COSENTIONT R
DVONORO·OPTVMO·FVISE·VIRO
LVCIOM·SCIPIONE·FILIOS·BARBATI
CONSOL·CENSOR·AIDILIS·HIC·FVET·A
НЕС·CE PIT·CORSICA·ALERIAQVE·VRBE
DEDET·TEMPESTATEBVS·AIDE·MERETO 

Quod lingua Latina classica hoc modo legitur:
Hunc unum plurimi consentiunt Romae
bonorum optimum fuisse virum
Lucium Scipionem. Filius Barbati,
Consul, Censor, Aedilis hic fuit.
Hic cepit Corsicam Aleriamque urbem
dedit tempestatibus aedem merito.

Bibliographia 
 Der Neue Pauly T. 3, c. 177

Scipio, Lucius
Senatores
Censores